Galaktički centar
<s>Galaktični centar je pojam u astronomiji oko koga se rotira cela galaksija.</s><s>Galaktički centar u Mlečnom putu nalazi se na 8.33±0.35 kpc (kiloparseka) od Zemlje u pravcu Strelaca gde je i najsjajniji.</s><s>Postoje jaki dokazi da u centru galaksija postoji supermasivna crna rupa.</s>

<s>Dokazi za postojanje 
Sa Zemlje, centar Mlečnog puta se ne vidi u vidljivom i ultraljubičastom delu spektra jer se Zemlja nalazi u samom galaktičkom disku gde ima najviše prašine.</s><s>Posmatranjem u gama, infracrvenom i radio delu spektra može se dobiti slika centra Mlečnog puta.</s><s>Koordinate su prvi put zabeležene 1918. i u ekvatorijalnom koordinatnom sistemu iznose: za rektascenziju 17h45m40.04s, a za deklinaciju −29° 00' 28.1".</s>

<s>Rastojanje do centra 
Tačna udaljenost od Zemlje do centra Mlečnog puta nije sigurna.</s><s>Najnovija istraživanja gde je korišćena geometrija za dobijašnje rezultata pokazuju vrednosti između 7.6 i 8.7 kpc.</s><s>Metoda merenja udaljenosti cefeidama u ovom slučaju nije precizna jer je centar galaksine previše blizu pa su greške pri merenju suviše velike.</s>

<s>Supermasivna crna rupa 
Kompleksni izvor jakog signala u radio delu spektra Sagittarius A lociran je veoma blizu centra Mlečnog puta.</s><s>Naučnici tvrde da je izvor ovog signa zapravo supermasivna crna rupa u centru galaksije, tačnije, akrecioni disk oko crne rupe.</s><s>Prečnik ovog izvora određen je 2008. godine i iznosi 0.3 astronomske jedinice odnosno 44 miliona kilometara.</s><s>Radi poređenja, to je približno ista vrednost kao i udaljenost Merkura od Sunca u perihelu.</s><s>Masa ove crne rupe je procenjena na 4.31 miliona masa Sunca.</s>

<s>Okolina oko crne rupe 
Okolina oko crne rupe u centru galaksije prečnika 1 parsek sadrži stotine zvezda.</s><s>Većina tih zvezda su stare crvene i masivne zvezde.</s><s>Takođe ima i zvezda koje su približno iste starosti pa se misli da su nastale sve u toku jednog događaja koji se odigrao pre par miliona godina.</s><s>To su prilično mlade zvezde i naučnici nisu očekivali da ih nađu toliko blizu crne rupe.</s><s>Dve najbliže crnoj rupi i najmlađe zvezde su S2 i S0-102.</s><s>Naučnici imaju dve teorije kako su ove zvezde mogle nastati: ili su formirane negde drugde u nekom masivnom jatu zvezda pa migrirale do trenutne lokacije ili su formirane u samom akrecionom disku crne rupe gde je materija dovoljno vruća i zgusnuta.</s>

<s>Trenutno se oko centra galaksije ne stvaraju nove zvezde iako naučnici očekuju da se to dogodi u disku molekulske prašine koji se nalazi na 2 parseka udaljen od centra gde je materija dovoljno zgusnuta da se počnu stvarati zvezde.</s><s>2002. godine Antoni Štark i Kris Martin predvideli su da će u ovom regionu u narednih 200 miliona godina sigurno biti stvaranja novih zvezda.</s><s>To takođe može dovesti do stvaranja džetova koji izbijaju iz crne rupe.</s>

<s>APOD 
 APOD 1
 APOD 2
 APOD 3
 APOD 4
 APOD 5
 APOD 6</s>

<s>Izvori 
 Maks Plank institut-galaktički centar
 Supermasivna crna rupa
 rupa u centu galaksije 
 Centar Mlečnog puta</s>

<s>Astronomija
Galaktike</s>

